cyanic-selkie/wikianc huggingface dataset:
דאיו אופאמקאנו
דאיו אופאמקאנו (בצרפתית: Dayot Upamecano; נולד ב-27 באוקטובר 1998 באוורה שבצרפת) הוא כדורגלן צרפתי המשחק בעמדת הבלם בקבוצת באיירן מינכן מהבונדסליגה.
הלבניות
תפקיד הלבניות בבתי הזיקוק
הלבניות אינן חלק מתהליכי הייצור בבתי הזיקוק, אלא משמשות כוח עזר. הן ממלאות תפקיד מרכזי וחשוב בקירור המים בבתי הזיקוק. אל הלבניות הוזרמו מים חמים בגובה של 20 מטר. הלבניות היו פתוחות בחלקן התחתון כך שאוויר קריר נכנס וקירר את המים בזמן שהם ירדו אל הקרקעית. המים הקרים נאספו בתחתית הלבניות והוזרמו משם למתקני הייצור, בעוד המים החמים רתחו ונפלטו מהלבניות בתור אדים. בניגוד למה שרבים חושבים, הלבניות אינן מזהמות את הסביבה, אלא פולטות אדי מים בלבד.
דאיו אופאמקאנו
קריירת מועדונים
לקראת תום עונת חזר אופאמקאנו לרד בול זלצבורג, וב-19 במרץ 2016 ערך את הופעת הבכורה שלו במועדון, בניצחון 1–2 על מאטרסבורג במסגרת המחזור ה-28 בבונדסליגה האוסטרית. עד לתום העונה ערך אופאמקאנו הופעת ליגה נוספת. את עונת פתח אופאמקאנו כשחקן הרכב קבוע בקבוצה, וערך 15 הופעות ליגה עד לאמצע העונה. בנוסף, ערך אופאמקאנו ארבע הופעות במסגרת שלב הבתים של הליגה האירופית לעונת 2016/2017.
הלבניות
אטימולוגיה
ה"לבניות" דומות בצורתן לצנצנות הלבן שנמכרו בארץ בשנים בהן הן נבנו, עקב כך החלו לכנותן בכינוי זה, אשר השתרש.
דאיו אופאמקאנו
קריירת מועדונים
ב-13 בינואר 2017 חתם אופאמקאנו על חוזה לארבע שנים וחצי בר.ב. לייפציג מהבונדסליגה, ששילמה עבורו 10 מיליון אירו. ב-4 בפברואר ערך אופאמקאנו את הופעת הבכורה שלו במועדון, כשהחליף את ראני ח'דירה בדקה ה-66 בהפסד 0–1 לבורוסיה דורטמונד במסגרת המחזור ה-19 בליגה. בסך הכל ערך אופאמקאנו 12 הופעות ליגה במדי הקבוצה עד לתום עונת, בה סיימה הקבוצה במקום השני בליגה. ב-13 בספטמבר 2017 ערך אופאמקאנו את הופעת הבכורה שלו בליגת האלופות, כששיחק 90 דקות בתיקו 1-1 נגד מונקו במסגרת שלב הבתים של המפעל לעונת 2017/2018.
הלבניות
רקע
כשהחל פיתוחו של שדה נפט גדול בכירכוכ שבצפון עיראק ב-1927 החלו שלטונות המנדט וחברת הנפט העיראקית לתכנן את חיבור השדה בצינור לנמל בים התיכון. חיפה נבחרה כנמל מוצא לצינור הנפט בגלל מספר גורמים, ובהם רציפות השלטון הבריטי מעיראק עד חיפה; בחיפה כבר היה תכנון ותשתיות להקמת נמל חדש; מפרץ חיפה התאים לעגינת מכליות נפט, והיו לחופיו שטחים פנויים גדולים; ומסילת רכבת העמק עברה לאורך חלק מהתוואי.
דאיו אופאמקאנו
קריירת מועדונים
ב-14 בפברואר 2021 חתם בבאיירן מינכן עד 2026. ב-17 בדצמבר 2021 כבש שער בכורה בניצחון 0–4 על וולפסבורג.
הלבניות
הקמת הלבניות
בתי הזיקוק הוקמו בעידוד השלטונות המנדט הבריטי במפרץ חיפה בשנת 1938, כחלק מהערכותם לקראת אפשרות של מלחמה עתידית, שתדרוש הפקת מלאי גדול של דלק לצרכים מלחמתיים. העבודה להקמת בתי הזיקוק והלבניות בפרט החלה בשנת 1938, ונמשכה במלא התנופה בשנות מלחמת העולם השנייה. כבר ב-1939 החלו בתי הזיקוק לספק מזוט לאניות שעגנו בנמל חיפה.
דאיו אופאמקאנו
קריירת מועדונים
נכלל בסגל נבחרת צרפת בטורניר מונדיאל 2022.
הלבניות
במלחמת העולם השנייה
במהלך מלחמת העולם השנייה סיפקו בתי הזיקוק תזקיקי נפט ושמנים תעשייתיים לצבא ולצי הבריטיים וכן לצבא האמריקאי שפעל בצפון אפריקה. בשל החשיבות האסטרטגית של בתי הזיקוק בחיפה למאמץ המלחמתי הבריטי, בין השנים 1940 ל-1942 נערכו 21 התקפות אוויריות על בתי הזיקוק, רובן על ידי חיל האוויר האיטלקי. התקפות אלו גרמו לנזקים, אך לא השביתו את עבודת הזיקוק. הצבא הבריטי הקים באזור מערכת הגנה נגד מטוסים, שכללה תותחים, מסכי עשן ובלונים, ובנוסף מוגנו מיכלי האחסון.
הפסקת הפעילות
בשנת 2009 הוחלט להפסיק את פעילות הלבניות משום שהן פעלו במשך שנים רבות והציוד שהיה בהן כבר התיישן ולהחליפן בציוד חדיש ומתקדם יותר. לאחר ההחלטה נערך סקר בין תושבי העיר חיפה וממנו עלה כי 63 אחוז מתושבי העיר לא ידעו שתפקידן של הלבניות הוא לקרר מים ואף לא ידעו שהן כבר לא פעילות. 47 אחוז מהמשיבים על הסקר תמכו בהשארת הלבניות, 23 אחוז התנגדו לכך ולשאר המשיבים לא הייתה עמדה או שעדיין לא גיבשו עמדה. חברת בז"ן החליטה שהלבניה המערבית תהפוך למרכז מבקרים והלבניה השנייה תצא משימוש גם היא. בשנת 2011 הסתיים שיפוץ הלבניה המערבית והפיכתה למרכז מבקרים. לאחראי על פרויקט השיפוץ מונה רון אסולין. כמו כן, הוחלט כי הלבניה אחת תואר בתאורה ירוקה והלבניה השנייה תואר בתאורה כחולה.
קריסת הלבניה המזרחית
ב-12 ביוני 2020 קרס חלקה העליון של הלבניה המזרחית. הקריסה קרתה לאחר שיומיים קודם לכן נפער חור בחלק זה של הלבניה. כתוצאה מהקריסה עלו קולות שקראו להרוס את המבנה בשל היותו לא יציב. עינת קליש-רותם, ראש עיריית חיפה הגיבה לקולות אלו באומרה: "אולי אנחנו לא אוהבים את בז"ן, אבל אוהבים את הלבניות". השר להגנת הסביבה גילה גמליאל קראה: ""זהו סמל משמעותי של תחילת הסוף. הפעם הקריסה התרחשה בטעות, בפעם הבאה היא תהיה מכוונת. לתושבי חיפה מגיע לחיות בסביבה בריאה". ג'מילה הרדל, עורכת דין הפועלת מטעם "אזרחים למען הסביבה", אמרה: "ייתכן שהקריסה היא רק סמל. לנפילה של סמלים יש משמעות חזקה, בתקופה שבה כולם כבר מבינים שאין שום זכות קיום לתעשייה הפטרוכימית בלב אוכלוסייה".
בסוף יוני 2021, החלה הריסת הלבניה המזרחית באופן מלא.
גן
{{פירושונים|
ראו גם
}}
E
האות E היא האות החמישית באלפבית הלטיני והנפוצה ביותר (עם השימוש הרב ביותר).
ייצוגים נוספים
באלפבית פונטי מיוצגת האות על ידי המילה "אקו" (באנגלית: הד) (Echo).
ב-ASCII מיוצגת האות על ידי 69 (E) ו-101 (e).
בקוד מורס מיוצגת האות על ידי נקודה:
בכתב ברייל:
צורות
האות E נכתבת באותיות גדולות: E
ובאותיות קטנות: e
משמעויות של האות
בהקשרים מסוימים, E יכולה לסמל:
צ'רני
צ'רני פירושו במספר שפות סלאביות "שחור" (בצ'כית: Černý; בסלובקית: Čierny; בפולנית: Czarny; ברוסית: Чёрный; נכתב גם בצורה מאונגלזת (Cherny) או מגורמנת (Tscherny), ולעיתים Czerny).
לה פיראמיד
לה פיראמיד (בצרפתית: La Pyramid) היא מסעדה שנוסדה בעיירה ויין על ידי אוגוסט פואן. בנו פרנאן פואן, שנחשב לגדול בטבחי צרפת בין השנים 1930 עד למותו ב-1955, שימש כשף המסעדה, שנחשבה לטובה במסעדות צרפת ואחת לטובות ממסעדות העולם. למסעדה הוענקו בימיו שלושה כוכבים - הניקוד המקסימלי במדריך המסעדות היוקרתי מישלן והיא הייתה אתר עלייה לרגל לגורמטים מכל רחבי צרפת והעולם. המסעדה גם נכללת במדריך השולחנות הגדולים בעולם כאחת ממאה וארבעים וארבע המסעדות הטובות בעולם,
היא ממוקמת בבניין מלון בוטיק המשתייך לרשת הרלה א שאטו.
לאחר מותו של פואן שמרה המסעדה על שלושה כוכבים במישלן בניהולה של אלמנתו ששמרה על סטנדרטים בלתי מתפשרים עד למותה בשנת 1986. כיום (2009) המסעדה מחזיקה בשני כוכבים במדריך מישלן - ניקוד בו מחזיקות רק כמאה מסעדות בצרפת, ושבע עשרה נקודות במדריך הגומיו. השף והבעלים הוא פטריק הנריקס.
מפרץ אמונדסן (קנדה)
מפרץ אמונדסן (באנגלית: Amundsen Gulf) הוא מפרץ הממוקם בטריטוריות הצפון מערבית של קנדה, בין האי בנקס והאי ויקטוריה, לבין חופי קנדה עצמה.
אורכו של המפרץ 400 קילומטרים ורוחבו 150 קילומטרים בפתח המפרץ אל ים הבופור.
יש מספר של עיירות וכפרים קטנים לחופי המפרץ.
מצפון למפרץ מצוי מצר הנסיך מוויילס מדרום מזרח וממזרח מקושר המפרץ למצר דולפין ויוניון, ומשם דרך מפרץ סימפסון לתוך מפרץ קורניישן, ומנו דרך מצר דיס אל מפרץ המלכה מוד המקושר אל מצר ויקטוריה שמצפון מזרח לו.
היסטוריה
מפרץ אמונדסן נחקר על ידי מגלה הארצות הנורווגי רואלד אמונדסן בין השנים 1903 ו-1906. המפרץ הוא בקצה המערבי של המעבר הצפון מערבי המפורסם, המקשר בין האוקיינוס האטלנטי והאוקיינוס השקט.
לקריאה נוספת
• JOHN A. BABALUK, JAMES D. REIST, JAMES D. JOHNSON and LIONEL JOHNSON, First Records of Sockeye (Oncorhynchus nerka) and Pink Salmon (O. gorbuscha) from Banks Island and Other Records of Pacific Salmon in Northwest Territories, Canada, ARCTIC VOL. 53, NO. 2 (JUNE 2000) P. 161– 164
Z
האות Z (באנגלית: זד; באנגלית אמריקנית: זי) היא האות העשרים ושש והאחרונה באלפבית הלטיני. הצליל שלה מקביל לצליל של האות העברית ז|ז'.
היסטוריה
מקורה של האות באות היוונית זטא שמקורה באות השמית זין או באות צדי. האות קרויה "זד" באנגלית, למעט באנגלית אמריקנית בה הצורה "זי" - שמקורה באנגלית מהמאה ה-17 - היא הצורה המקובלת. בלטינית הקדומה, הצליל "ז" לא היה קיים והאות שימשה למעשה לצליל "ר". מאוחר יותר השתמשו באות R לבדה לצליל זה. במאה הראשונה לספירה שבה האות ללטינית במטרה לייצגת את הצליל "ז" שייוצג בעבר על ידי שתי אותיות S רציפות.
ייצוגים נוספים
באלפבית צלילי מייצגת את האות המילה "זולו" (Zulu).
בקוד מורס מיוצגת האות על ידי שתי נקודות ושני קווים:
בקוד ASCII מיוצגת האות על ידי הערך 90 (Z גדולה) ו-122 (z קטנה).
בכתב ברייל האות מסומנת:
חסן טהסין
ביוגרפיה
טהסין נולד בסלוניקי בשם רג'פ בן אוסמן נוורס (Recep oğlu Osman Nevres).
לאחר ניסיון התנקשות כושל במדינאים הבריטים צ'ארלס ונואל בוקסטון בבוקרשט, הוא נדון לעשר שנות מאסר, אך נמלט מרומניה ב-1916. ב-1918 שינה את שמו והחל לעבוד כעיתונאי באיזמיר.
בעת כיבוש איזמיר בידי היוונים ב-15 במאי 1919 ירה טהסין את "הכדור הראשון" לעברם והרג את נושא הדגל היווני. בחילופי האש שהתפתחו עקב כך נהרגו כ-300 עד 400 טורקים וכמאה יוונים, ואף טהסין עצמו מצא את מותו באירוע.
בטורקיה נקשר שמו של טהסין באירועי אותו יום בפרט ובמלחמת יוון–טורקיה בכלל. ב-1973 נחנכה "אנדרטת הכדור הראשון" (İlk Kurşun Anıtı) שהוקמה לזכרו בכיכר קונק במרכז איזמיר.
משרד המשטרה הפדרלית של שווייץ
המשטרה מפעילה את משטרת הפלילים הפדרלית כגוף חקירות והיא מתפעלת את יחידת המבצעים המיוחדת — כוח המשימה TIGRIS — שקיומו נחשף לציבור בשנת 2009.
מיאלין
מיאלין הוא מעטה של חומצות שומן זרחתיות העוטף את רוב הסיבים העצביים (אקסונים) במערכת העצבים של רוב בעלי החוליות. מעטה המיאלין משמש להגברת הבידוד החשמלי של הסיב, כך שיוכל להוליך דחפים עצביים במהירות גבוהה יותר. הוא מאפיין את כל החולייתנים הלסתניים, אך התפתח באופן בלתי תלוי גם במספר חסרי חוליות. המיאלין זוהה לראשונה בשנת 1878 על ידי לואי-אנטואן ראנוויה.
יצרני המיאלין
מעטה המיאלין נוצר בשכבות על מקטע באורך כמילימטר מהסיב, על ידי תאי תמך (גליה). במערכת העצבים המרכזית אלה אוליגודנדרוציטים השולחים זרועות לעטיפת עשרות סיבים עצביים סמוכים. במערכת העצבים ההיקפית אלה תאי שוואן העוטפים בגופם את מקטע הסיב (ראו איור). יצירת מעטה המיאלין נמשכת עד גיל ההתבגרות לערך. תאי שוואן עשויים להתחדש לאחר פגיעה, אך אוליגודנדרוציטים אינם מתחדשים.
בין מקטעי הסיב העטופים במיאלין יש אזורים באורך 1-2 מיקרון העשירים בתעלות יונים ממותגות-מתח. אזורים אלה, הנקראים מרווחי ראנוויה, משמשים להגברת הדחף העצבי העובר בסיב. הדחף העצבי דועך לאטו במעבר ממרווח ראנוויה אחד למשנהו, ובזכות שכבת המיאלין מואטת דעיכה זו.
תפקיד מעטה המיאלין
מעטה המיאלין מקטין באופן ניכר את המוליכות והקיבול החשמליים של קרום הסיב העצבי. כתוצאה מכך, מתארך קבוע הזמן האפייני לזליגת זרם חשמלי מהסיב, ומצטמצמת הנחתת הזרם החשמלי העובר בסיב. בפרט, בסיבים מצופי מיאלין מהירות הדחף העצבי גדלה ביחס ישר לקוטר הסיב, בעוד שבסיבים חשופים היא גדלה ביחס לשורש הריבועי של קוטר הסיב. הודות לכך, סיבי עצב העטופים במיאלין מסוגלים להעביר דחפים עצביים במהירות דומה לזו של סיבים חשופים עבים הרבה יותר. המזעור המושג מאפשר למוחם של בעלי חוליות להכיל מספר גדול הרבה יותר של תאי עצב וסיבים המקשרים ביניהם.
מיאלין ממלא תפקיד מעניין בהולכת תחושת כאב בבני אדם. כאב "חד" מועבר על ידי סיבים "מהירים" המצופים מיאלין (Aδ fiber) ואילו כאב עמום ומתמיד מועבר על ידי סיבים "איטיים" שאינם מצופים מיאלין (C fiber). זהו המקרה היחיד המוכר בבני אדם של סיבים עצביים תחושתיים (סנסוריים) שאינם מצופים במיאלין. בהתאמה, מהירות הולכת דחפים עצביים בסיבים חשופים אלה נמוכה מ-2 מטרים לשנייה.
הרכב המיאלין
המבנה וההרכב הכימי של מעטה המיאלין משתנה בהתאם לסוג התא היוצר אותו, אך תפקידו כמבודד חשמלי זהה כל המקרים. חומצות שומן מהוות כ-80% ממסת המיאלין, והיתר תורמים חלבונים ייעודיים. המרכיב העיקרי במיאלין היא גליקוליפיד בשם גלקטו-צרברוסיד (Galactocerebroside), שהיא חומצת שומן זרחתית עם שייר גלקטוז.
צבעו הלבנבן של המיאלין הוא המקנה לסיבי עצב עטויי מיאלין את צבעם האופייני, ועל כן האזורים במוח הגדול ובחוט השדרה שמורכבים ברובם מסיבי עצב נקראים "החומר הלבן".
איבוד מעטה המיאלין
מספר מחלות אוטואימוניות, כגון טרשת נפוצה, כרוכות באובדן של מעטה המיאלין המבודד את הסיבים העצביים, תהליך המכונה דמיאלינציה בלעז. במערכת העצבים המרכזית, איבוד המיאלין עשוי להביא לביטוי גנים ייעודיים הרותמים תאי גזע להתמיין לאוליגודנדרוציטים שישקמו חלקית את מעטה המיאלין. מנגנון שיקום זה אינו מצליח להתמודד עם התקפות חוזרות ונשנות של תאי T על האוליגודנדרוציטים, ונוצרת רקמה צלקתית על הסיבים העצביים.
תסמונת צחנת הדג
תסמונת צחנת הדג (בלועזית: Trimethylaminuria או fish odor syndrome) היא הפרעה מטבולית נדירה שגורמת לפגיעה בייצור של אנזים בשם FMO3 בגוף. כשאנזים זה אינו מיוצר או כשהוא מיוצר בכמות לא מספקת, מאבד הגוף את היכולת לפרק טרי-מתיל אמין (TMA) המגיע מהמזון, לטרי-מתיל אמין אוקסייד (TMAO). כך מצטבר בגוף טרי-מתיל אמין, מופרש בזיעה ובשתן, וגורם לריח פה אופייני ולריח גוף רע.
מיאלין
איבוד מעטה המיאלין
איבוד מעטה המיאלין מתבטא במגוון תסמינים, לרבות:
תסמונת צחנת הדג
היסטוריה
המקרה הקליני הראשון של התסמונת תואר בשנת 1970, אצל ילדה בת 6 עם תסמונת נונאן (הפרעה גנטית המתבטאת בחריגויות גופניות שונות ובלקות שכלית), שביטאה גם ריח גוף רע שתואר כריח דגים. עם השנים נמצא במחקרים כי ההפרעה אינה קשורה דווקא לתסמונת נונאן, כפי שסברו בתחילה, וכי היא קשורה לפגיעה בייצור האנזים FMO3.
מיאלין
איבוד מעטה המיאלין
חשיפה למתכות כבדות ובייחוד לכספית עלולה אף היא לגרום לאיבוד מעטה המיאלין. ALD היא דוגמה למחלה נוספת הנובעת מליקוי תורשתי בהתפתחות מעטה המיאלין. אוליגודנדרוציטים פגיעים גם להידבקות בנגיף JC המביאה להתפרצות חולי מוח מתקדם רב-מוקדי. מרבית האוכלוסייה האנושית (70-90%) נדבקת בנגיף עד גיל ההתבגרות, הנותר רדום עד להיחלשות המערכת החיסונית. התפרצות המחלה כרוכה בהרס אוליגודנדרוציטים, המביא לתסמינים השונים של איבוד מעטה המיאלין. מעריכים כי כחמישה אחוזים מחולי האיידס עלולים ללקות במחלה זו.
תסמונת צחנת הדג
היסטוריה
בישראל ידוע על כ-500 אנשים הלוקים בתסמונת.
מיאלין
איבוד מעטה המיאלין
קיימים טיפולים העשויים להאט את אובדן מעטה המיאלין ולשכך כמה מתסמיני המחלות. נכון למחצית 2008 לא קיים טיפול המשקם את מעטה המיאלין מחדש.
פסנג'ר
מייקל דייוויד רוזנברג (באנגלית: Michael David Rosenberg; נולד ב-17 במאי 1984) ידוע בשם הבמה: פסנג'ר (Passenger) הוא זמר אנגלי ממוצא יהודי, השר בסוגת פולק רוק. מוכר בעיקר בזכות הסינגל שהוציא "Let Her Go", שזכה ל-3.2 מיליארד צפיות ביוטיוב, וממוקם במקום ה-24 ברשימת הסרטונים הנצפים ביותר ביוטיוב.
תסמונת צחנת הדג
גנטיקה
במרבית המחקרים נמצא כי הלוקים בתסמונת ירשו אותה בתורשה אוטוזומלית רציסיבית, כלומר שני העותקים של הגן בכל תא עברו שינוי; כל אחד מההורים הוא נשא של גן לקוי, וצאצא שירש שני גנים פגומים ילקה בתסמונת. צאצא שירש גן פגום אחד, יהיה נשא כמו ההורה, ולא יפתח את התסמונת, אך הוא עשוי לבטא את התסמין האופייני לעיתים רחוקות ובעוצמה פחותה באופן משמעותי.
פסנג'ר
ביוגרפיה
רוזנברג נולד בברייטון אנד הוב שבמחוז מזרח סאסקס דרום-מזרח אנגליה, לאב ממוצא אמריקאי-יהודי ולאם אנגלייה. בילדותו למד לנגן על גיטרה קלאסית, ובגיל 14 החל לכתוב שירים.
תסמונת צחנת הדג
תסמינים
הלוקים בתסמונת מדיפים ריח רע דרך השתן, הזיעה, הנשימה וריח הפה, ונוזלי איברי המין. חלק מהחולים מדיפים ריח חזק כל הזמן, אך מרבית החולים מדיפים ריח בעוצמה משתנה מעת לעת. הלוקים בתסמונת לא מבטאים תסמינים פיזיולוגיים אחרים, ונראים בריאים בדרך כלל.
אבחון
אבחון התסמונת נעשה באמצעות מדידת היחס בין החומרים טרי-מתיל אמין וטרי-מתיל אמין אוקסייד בשתן של המטופל, או בבדיקות גנטיות.
פסנג'ר
ביוגרפיה
בשנת 2003 הקים יחד עם מספר חברי ילדות את להקת פסנג'ר, שבה היה הסולן והכותב העיקרי. להקת פסנג'ר התפרקה בשנת 2009, ורוזנברג המשיך בקריירת סולו עם שם הלהקה.
תסמונת צחנת הדג
טיפול
כיום לא ידוע על טיפול יעיל בתסמונת. קיימות דרכים להפחתת הריח:
פסנג'ר
ביוגרפיה
אחד משיריו, "Let Her Go", שיצא ביולי 2012, הגיע למקומות הראשונים במצעדי מוזיקה רבים ברחבי העולם. בישראל הוכתר השיר כשיר השנה של גלגלצ לשנת 2013.
בעלת האוב מעין דור
בעלת האוב מעין דור היא דמות מקראית, המופיעה ב, כחלק מסיפור שאול המלך. שמה ומוצאה של בעלת האוב אינם ידועים. לפי, מקום מושבה היה עין דור. עיסוקה, העלאה באוב, ידוע לנו מ:.
תסמונת צחנת הדג
טיפול
בנוסף, מחקר אחד לפחות מצא שנטילת תוסף תזונה עם מרכיב פחם פעיל או נחושת, עשויה לעזור להקלת התסמין, עד כדי העלמת הריח האופייני כליל, אצל חלק מהמטופלים.
פסנג'ר
ביוגרפיה
ב-8 בינואר 2021, הוא הוציא את הסינגל "Sword from the Stone".
בעלת האוב מעין דור
סיפורה הוא ייחודי בכך שלמרות היותה מכשפה העושה הרע בעיני ה', בכל זאת היא מתוארת גם כאנושית ובעלת מידות מוסריות.
סקלרוצפלוס
סקלרוצפלוס (שם מדעי: Sclerocephalus) הוא סוג נכחד של דו-חיים יבשתי מסדרת הטמנוספונדילים אשר חי באירופה במשך הקרבון פנסילבני עד תחילת הפרם שלפני 301 עד 297 מיליון שנה מזמננו. הסוג תואר ב-1947 בידי החוקר הגרמני גאורג אוגוסט פולדפוס, אשר מצא את ממצאיו בריינלנד-פפאלץ, גרמניה כשממצאים נוספים התגלו בצ'כיה. דו-חי קדום זה שבמקור נחשב לדג הגיע לאורך 1.5 עד 1.8 מטר, דומה מעט לסלמנדרת ענק והיה בעל גוף מוארך ושטוח מכוסה באוסטאודרם ובקצהו זנב עבה ושטוח. במבנהו דמה מעט לארכגוזאורוס אך שישנם חוקרים הרואים בו קרוב יותר לאירופס בשל מבנה הגולגולת החזקה בעלת בלוטת האצטרובל נוקשה קרוב לחיבור הצוואר והלסת הייתה רחבה ובעלת 3 שורות של שיניים חדות שנועדו לקריעת בשר.
בעלת האוב מעין דור
חלק ראשון
ערב המלחמה הגורלית עם פלשתים מבקש שאול המלך להיוועץ באלוהים וה' מחריש: בייאושו מבקש שאול מעבדיו למצוא לו בעלת אוב. העלאה באוב אסורה על פי דין התורה. בעקבות רדיפת שאול את בעלי האוב והידעונים מסתכנת האישה, אם תיענה לבקשת המלך המחופש, בעונש מוות. נראה כי האישה יודעת זאת בדברה אל שאול ב: בשאלתה הרטורית לשאול היא מביעה לא רק את סירובה למלא את בקשתו אלא גם את התמרמרותה המוסרית לנוכח הקלות בה הוא מבקש להמיט עליה אסון. זאת ועוד, יש כאן כפילות: בתחילת הסיפור מסופר, כי שאול הכרית את האובות והידעונים ופעם שנייה לומדים הקוראים מפיה של בעלת האוב על הסרת האובות. כפילויות כאלה שכיחות בסיפור המקראי. בפרק זה יוצרת הכפילות ניגוד בין פעולתו של שאול בעבר לבין פעולתו כעת, כשהוא הולך לדרוש באוב בחשאי. ניגוד זה מבליט מה עגום מצבו ולאיזה שפל הגיע.
שאול מגיע מחופש אל האישה מעין דור. ב נאמר. ייתכן שהנימה החשאית הזאת מילאה את ליבה של האישה הנרדפת בחשד. שאול נשבע לה כי לא יאונה לה כל רע. שבועה זו מניחה את דעתה של האישה והיא מביעה את הסכמתה על ידי בקשת הנחיות ממנו לביצוע הטקס. המספר אינו מתאר את פעולות האישה כדי להעלות את רוחו של המת ומדלג מיד אל לתוצאה - האישה רואה את שמואל.
סקלרוצפלוס
סוג זה הכיל מספר מינים אף שחלקם בוטלו מחמת הספק וכיום רק 4 מינים מסווגים בו:
בעלת האוב מעין דור
חלק ראשון
כאשר מתגלה לה זהותו של שאול בדרך לא ברורה, בעלת האוב פורצת בזעקה גדולה כלפי שאול ב:. שאול מרגיע אותה ושואל מה ראתה:. שאול לא היה מעוניין כלל בהפללתה של בעלת האוב אלא רק בהעלאת רוחו של שמואל על מנת לקבל ממנו הכוונה במצוקתו, לאחר שה' לא ענה לתפילתו. העובדה שבאמצעות ראיית המת היא רואה את שמוסתר מתחת ל"בגדים האחרים" מהווה אישור לכך שאמת דיברה. שאול מזהה את שמואל לפי תיאורה.
חלק שלישי
שאול שוכב מובס ומיואש אחרי דבריו של שמואל. מהמילים, ניתן להסיק שהיא נעדרה מהחדר בעת הופעתו של שמואל. היעלמותו של שמואל לא נמסרת במפורש. אך בניגוד לשמואל, העזרה לשאול מגיעה דווקא מבעלת האוב. האישה רואה כי שאול נבהל,, מכאן ניתן להסיק שברצונה לעזור לו, היא מונעת ממראה עיניה על ידי הבנתה לנפשו ועל ידי הזדהות עם סבלו.
בעלת האוב מבינה כי הצעד הראשון לעזור לשאול - מזון שיבוא אל פיו. בעלת האוב זקוקה לכוח שיכנוע רב על מנת ששאול יאות לאכול. היא פונה אל המלך ביראת כבוד, נוקטת בלשון: 'שִׁפְחָתְךָ', והיא מציגה את ההיענות להזמנתה כחסד שיגמול לה שאול על האירוח. היא מוכיחה את דבריה בדרך אנלוגית:. חוקר המקרא, אוריאל סימון, רואה בכך טיעון לקוי, לכאורה: היא נתנה דבר גדול והיא מבקשת דבר פעוט. לשיטתו, בהגזמותיה הרטוריות מובלעת הטענה האמיתית, שמכוח נכונותה לסכן את חייה למענו היא קנתה לה מעין זכות על חייו.
בניגוד לשמואל מתוארת בעלת האוב לא רק כחכמה, אלא גם כאנושית מאוד ומכניסת אורחים: ;
פרשנות
בפשר המעשה מביא רד"ק מחלוקת בין הגאונים: לדעת הגאון רב שמואל בן חפני, כל מעשיה של האישה היו ברמאות כי באמת לא דיבר שמואל עם שאול וכלל לא עלה מקברו; אלא בעלת האוב שזיהתה את שאול מיד בבואו אליה ושמעה על מעשיו שמה בפי שמואל דברים אלו ועשתה כדרך בעלי האוב "להביא בן אדם שמדבר מתוך מחבואו בלשון נמוך" וכך האמין לה שאול. רב שמואל גאון מוסיף "שאף על פי שמשמעות דברי החכמים ז"ל בגמרא כי אמת היה שהחייתה האישה את שמואל, לא יקובלו הדברים במקום שיש מכחישים להם מן השכל".
הכיוון השני שמביא רד"ק היא דעת רב סעדיה גאון ורב האי גאון שסיפור המעשה התרחש כפשוטו שעלה שמואל מקברו ושוחח עם שאול, אך לא היה זה בכוחה של בעלת האוב אלא ה' החייהו כדי לגלות לו את העתידות והקורות שיהיו עמו. בדרך זו הם מסבירים את בהלתה של האישה בעת ששמואל אכן עלה:, שכן בדרך כלל אין בכוחם של בעלי האוב להחיות מתים ולדעת את העתידות, ורגילים לרמות את הבאים אליהם, אך מקרה זה היה חריג ואירע הדבר בפועל. על שיטה זו הרד"ק תמה, שאם רצה ה' לספר לשאול את הבאות עליו היה יכול לעשות זאת באמצעות נביא או אורים ותומים ולמה הזקיקו ללכת לבעלת אוב.
פרופסור אוריאל סימון מדגיש את הייחודיות של הסיפור בכך שבניגוד למקובל בספרות דידקטית, המשחירה את החוטא (על בעלת האוב חל דין מכשפה - "מכשפה לא תחיה", שמות כ"ב, י"ז), המספר המקראי לא חושש להודות בכל זאת במידותיה המוסריות ולציירה באור שהוא גם חיובי: "חטאה כבעלת אוב לחוד, וצדקתה כאישה רגישה ונדיבה לחוד. נאמנות מרהיבה זאת לאמת החיים, למלאות ההוויה האנושית על מורכבותה, נפתוליה וריבוי פניה, נדירה למדי בסיפורת מגמתית".
שמה במדרש
לפי ילקוט שמעוני לספר שמואל, היה שמה של בעלת האוב צפניה, והיא הייתה אמו של אבנר בן נר (על פי הרב עזריה די פאנו בספרו "גלגולי נשמות", שמה היה צפנית). על פי גרסאות אחרות, היה שם בעלה צפניה, והיא נותרת באלמוניותה.
לויד פירס
לויד דניאל פירס (באנגלית: Lloyd Daniel Pierce; נולד ב-11 במאי 1976) הוא מאמן כדורסל אמריקאי.
בעלת האוב מעין דור
שמה במדרש
על פי קדמוניות המקרא היה שמה סֵדֶקְלָה בת אָדוֹד המדיני.
לויד פירס
ביוגרפיה
פירס נולד וגדל בעיר סן חוזה שבקליפורניה, ובשנת 1994 החל ללמוד באוניברסיטת סנטה קלרה המקומית. בארבע שנותיו באוניברסיטה שיחק בקבוצת הכדורסל שלה, בה שיתף פעולה עם שחקן היכל התהילה לעתיד סטיב נאש. בין השנים 1998–2002 שיחק כדורסל מקצועי במקסיקו, באוסטרליה, בגרמניה ובטורקיה.
בעלת האוב מעין דור
בעלת האוב במסורת האסלאם
בקוראן גם כן מופיע סיפור על בעלת האוב מעין דור, אך אלישע היה זה שנפגש עם בעלת האוב, והמועלה באוב הוא יהושע בן נון.
לויד פירס
ביוגרפיה
בשנת 2002 פרש ממשחק פעיל והחל את קריירת האימון שלו כעוזר מאמן קבוצת הכדורסל של אוניברסיטת סנטה קלרה.
בעלת האוב מעין דור
ייצוגיה בתרבות
דמותה של בעלת האוב מעין דור היוותה השראה לסופרים ומשוררים רבים. שאול טשרניחובסקי כתב את הבלדה המפורסמת בעין-דור.
לויד פירס
ביוגרפיה
לקראת עונת צורף לצוות האימון של קבוצת קליבלנד קאבלירס, כאחד מעוזריו של המאמן מייק בראון, ובשלוש עונותיו בקבוצה רשמו הקאבלירס מאזן כולל של 172 ניצחונות ו-74 הפסדים (69.9%) אך לא הצליחו להעפיל לגמר ה-NBA. בעונת שימש כעוזרו של קית' סמארט בגולדן סטייט ווריורס, אשר סיימה את העונה עם מאזן ניצחונות שלילי 36–46. בשתי העונות הבאות היה עוזר מאמן בממפיס גריזליס, תחת ליונל הולינס, והיה שותף להעפלתה הראשונה אי פעם לשלב גמר המערב בעונת.
בעלת האוב מעין דור
ייצוגיה בתרבות
"שאול אחוז טירוף" הוא שמו של מחזה פרי עטו של ז'או זה לה טאי, שראה אור בפריז, בשנת 1572 לערך. שמו המלא של המחזה "שאול אחוז טירוף, טרגדיה שאולה מן התנ"ך, שחוברה לפי דרכם ואמונתם של הטרגיקנים בני הזמן העתיק" מתאר את שאול מבעד לעיניו של נושא כליו. במחזה זה מקללת רוחו של שמואל את בעלת האוב ושולחה.
לויד פירס
ביוגרפיה
בשנת 2013 מונה לעוזרו של ברט בראון, המאמן הנכנס של פילדלפיה 76', בעת שהקבוצה נכנסה לתקופה של בנייה מחדש. לאחר 4 עונות בתחתית הליגה, הציגה פילדלפיה שיפור ניכר בעונת כאשר ניצחה 52 משחקים והעפילה לשלב חצי גמר המזרח.
בעלת האוב מעין דור
ייצוגיה בתרבות
בשנת 1931 פרסם יצחק קצנלסון את מחזהו "הרועים". במחזה היתולי זה מתבקשת בעלת האוב העוברת בין חיים למוות על ידי אליהו הנביא להביא לפניו את שאול. בעלת האוב טוענת במחזה כי שאול אינו מלך אלא נביא אשר התחפש למלך. כמו כן מתבקשת בעלת האוב להעלות גם את שלמה באוב.
לויד פירס
ביוגרפיה
ב-11 במאי 2018, יום הולדתו ה-42, מונה למאמנה הראשי של קבוצת אטלנטה הוקס. ב-1 במרץ 2021 פוטר מהקבוצה.
בעלת האוב מעין דור
ייצוגיה בתרבות
סיפורו של המפגש בין שאול לבעלת האוב הצית את דמיונם של ציירים רבים, ביניהם ויליאם בלייק, וושינגטון אלסטון, דמיטרי מרטינוב, וגוסטב דורה.
בסדרה מעשי כשפים, אמהּ של סמנתה קרויה "אנדורה" על שם מקום מושבה של בעלת האוב.
אה"מ בירקנהד (1845)
אה"מ בירקנהד (1845) (באנגלית: HMS Birkenhead) הייתה אחת מהאוניות הראשונות בצי הבריטי בעלות גוף מברזל. האונייה הוגדרה בתחילה כפריגטה, אך הוסבה לנושאת גייסות לפני שהוכנסה לשירות.
ב-26 בפברואר 1852, כאשר הייתה במשימת הובלת גייסות למפרץ אלגואה (Algoa Bay, כ-680 ק"מ ממזרח לקייפטאון), עלתה האונייה על שרטון, לא הרחק מקייפטאון. לא היו די סירות הצלה לחילוץ כל הצוות והנוסעים, והחיילים עמדו במקומם ואיפשרו לנשים ולילדים שהיו על סיפון האונייה לעלות לסירות ההצלה. מתוך 643 איש שהיו על סיפון האונייה, ניצלו רק 193, ואולם האבירות שנהגו החיילים יצרה את הנוהג "נשים וילדים תחילה" בעת היחלצות מאונייה טובעת; המונח "תרגולת בירקנהד" הפך למונח המתאר אומץ לב מול מצב חסר תקווה.
בנייה והיסטוריה מוקדמת
אוניית הוד מלכותה (אה"מ) בירקנהד נבנתה בשנת 1845 במספנות שבעיר בירקנהד שבמערב אנגליה. האונייה נבנתה כתחילה כפריגטה, ושמה אמור היה להיות אה"מ וולקן. האונייה נבנתה בראשית ימי המעבר מהנעה באמצעות מפרשים להנעה באמצעות מנוע קיטור ימי. בשל כך, צוידה האונייה בשני תרנים, שנשאו עליהם מפרשים מרובעים, ולצידם שני מנועי קיטור, שהניעו זוג גלגלי משוטות בקוטר 6 מטרים.
במהלך בנייתה של הפריגטה, התחוללו כמה שינויים, שגרמו לשינוי ייעודה של האונייה ולשינוי שמה. הגורם הראשון הייתה החלטת הצי לעבור מהנעה באמצעות גלגלי משוטות להנעה באמצעות מדחפים; זאת, לאחר ניסוי שנערך באותה שנה והוכיח לראשי הצי את עדיפות השימוש במדחף. גורם שני היה ספקות שהתעוררו באותו זמן לגבי האפקט של ירי כדורי תותח על דפנות מתכת. הסתבר, שדפנות עשויות מתכת אינן מוגנות באורח מלא מפני ירי תותח; בניסוי שנערך, התגלה שכדורים שנורו במהירות לוע נמוכה פערו חור משונן בדופן האונייה, שקשה היה לתקנו. שני הניסויים - הניסוי במדחף וניסוי הירי - התקיימו בשנת 1845, ושניהם הוכיחו שתכנון הפריגטה, עם הנעת גלגלי המשוטות ושריון הברזל, היה לקוי. האונייה כבר הייתה מוכנה, ולפיכך הוחלט שלא תשרת כפריגטה, והגדרתה שונתה למובילת גייסות, ושמה שונה לאה"מ בירקנהד, על שם העיר בה נבנתה. מכיוון שהספינה תוכננה תחילה להיות פריגטה, היא הייתה הספינה הכי מהירה מבין נושאות הגייסות באותה עת. באוקטובר 1850 עשתה אה"מ בירקנהד את הדרך מקייפטאון לאנגליה ב-37 ימים בלבד, שיא לאותם ימים.
טביעת האונייה
בינואר 1852 הפליגה אה"מ בירקנהד מפורטסמות', כשהיא נושאת עמה חיילים מכמה רגימנטים, רובם מרגימנט הרגלים ה-73. האונייה הובילה את החיילים למלחמת הקאפירים השמינית, בדרום אפריקה. ב-5 בינואר אספה האוניה חיילים נוספים מקווינסטאון שבאירלנד, ואליהם הצטרפו כמה מנשות הקצינים ומשפחותיהם. האונייה עגנה בסימונסטאון, לא הרחק מקייפטאון, שם ירדו רוב הנשים והילדים.
בסביבות השעה 2 לפנות בוקר פגעה האונייה בסלע שלא נרשם במפות, ליד העיר גאנסבאי (Gansbaai). הסלע נראה בים סוער, אך קשה הרבה יותר לראותו בים שקט. מן ההתנגשות נפער חור בתחתית האונייה בקדמתה. המים שחדרו הציפו את כל התא הקדמי, והביאו לטביעתם של כמאה חיילים שישנו בערסליהם. תנועת האוניה הביאה להתנגשות נוספת, שפערה חור נוסף והציפה עוד שני מדורים באונייה.
המלחים והקצינים שנותרו בחיים התקבצו על הסיפון. הקצין הבכיר במקום, לייטננט קולונל (סגן-אלוף) אלכסנדר סֶטון (Seton) נטל את הפיקוד והורה לאנשים לשמור על הסדר והמשמעת. נורו רקטות וזיקוקים כדי לאותת על שעת החירום, אך היה ברור שלא תהיה עזרה מן החוף. 60 חיילים הוקצו להפעלת המשאבות, שישים נוספים הוקצו להורדת סירות ההצלה, והאחרים קובצו על סיפון האחרה, כדי לגרום לחרטום האונייה לעלות. בשל אחזקה גרועה לא פעלו היטב המנופים להורדת סירות ההצלה, והצוות לא הצליח להוריד את כולן, ובכלל זה שתי סירות גדולות שהיו יכולות לשאת 150 איש כל אחת. בסופו של דבר הורדו שלוש סירות קטנות יותר, שאליהן הועלו הנשים והילדים; סירות אלה הפליגו אל החוף. רק לאחר הפלגתן הורה רב החובל לכל מי שיוכל לשחות לנסות ולהגיע בשחייה אל הסירות. ואולם לייטננט קולונל סטון הבין שהדבר עלול להביא לטביעת הסירות, כאשר מספר רב של אנשים ינסו לעלות אליהן בבת אחת; הוא הורה לחייליו לעמוד במקומם. הסוסים שהיו על הסיפון שוחררו ונדחפו אל המים, בתקווה שיוכלו לשחות אל החוף. החיילים לא זזו ממקומם, עד שהאונייה החלה להישבר, כעשרים דקות בלבד לאחר שפגעה בשרטון. רק אז החלו לשחות אל החוף, שהיה במרחק כ-3 קילומטר מהם. כמה מן החיילים הצליחו לעבור את המרחק במשך שתים עשרה השעות הקרבות, כשחלקם נאחזים בקורות ושברי עץ מן האונייה הטרופה, ואולם רוב החיילים טבעו או נטרפו על ידי כרישים.
למחרת בבוקר גילתה המפרשית "ליונס" (Lioness, לביאה) את אחת מסירות ההצלה, ולאחר שחילצה את היושבים בה הפליגה למקום האסון. מתוך 643 איש שהיו על הסיפון, ניצלו 193 איש בלבד; מספר הנוסעים לא ברור לגמרי, מכיוון שרשימות האונייה אבדו עם טביעתה. מבין הניצולים, 113 היו אנשי צבא (קצינים וחיילים), 6 נחתים, 54 מלחים וקציני האונייה, 7 נשים ו-13 ילדים.
תוצאות
מן האסון נולד הנוהל "נשים וילדים תחילה", שהפך לנוהל מקובל בפינוי מאוניות בעת אסון ימי, אם כי הביטוי עצמו (Women and children first) נטבע רק ב-1860. בדומה, הפכה התנהגותם של החיילים על האונייה הטובעת, שנקראה "תרגולת בירקנהד" (Birkenhead drill) לסמל של התנהגות אמיצה מול תנאים בלתי אפשריים. ביטוי זה מופיע גם בשירו של רודיארד קיפלינג, שהוקדש לכך, וכן בשירם של להקת רדיוהד - Idioteque.
ב-1895 הוקם מגדלור בגובה 18 מטרים על החוף סמוך למקום הטביעה, במקום הנקרא "נקודת סכנה" (Danger Point). בבסיסו נמצאת לוחית זיכרון לאונייה, וחץ המורה לשרטון עליו עלתה. פרידריך וילהלם הרביעי, מלך פרוסיה, הכיר בגבורתם של החיילים והורה שתיאור המעשה יוקרא בכל אחד מהרגימנטים של צבאו. מלכת הממלכה המאוחדת, ויקטוריה, הורתה להקים אנדרטה רשמית לזכר גבורתם בבית החולים הצבאי צ'לסי. ציור המתאר את טביעתה של אה"מ בירקנהד התפרסם מאוד וזכה לתפוצה רבה.
מורשת
שמועה עקשנית טוענת שהאונייה נשאה עמה סכום כסף גדול, בסך 240,000 לירות שטרלינג במטבעות זהב (משקל של כשלושה טון), שנועדו לתשלום שכרם של החיילים. נעשו מאמצים רבים למצוא את הזהב, ניסיונות שהחלו עוד ב-1854, והאחרונים שבהם בשנים 1986–1988. ואולם, נמצאו רק מטבעות בודדים, ונראה שאלו היו שייכים לחיילים ולאנשי הצוות.
כמה מקומות בקנדה נקראו בשמות שנועדו להנציח את האסון. אגם סֶטון נמצא במרחק כ-200 ק"מ מצפון מזרח לוונקובר, ובמרחק מה ממנו הר בירקנהד ונהר בירקנהד. שמורת הטבע סלמונסדם בדרום אפריקה קרויה על שמו של רב החובל של האונייה, סלמון.
סדרת סיירות קלות נקראה על שם אה"מ בירקנהד: אה"מ בירקנהד ואה"מ צ'סטר. זו הייתה למעשה תת-סדרה של סדרת הסיירות הקלות "טאון" (Town), שנבנתה במקור עבור חיל הים היווני, אך עם פרוץ מלחמת העולם הראשונה נרכשה על ידי הצי הבריטי. שתי האוניות השתתפו בקרב יוטלנד ב-1916. עם סיום המלחמה הוצע ליוון לרכוש מחדש את האוניות, אך היא סירבה והאוניות נגרטו ב-1921.
הזכות להליך הוגן
הזכות להליך הוגן (באנגלית: Due process) היא זכות טבעית, המוענקת לכל אדם באשר הוא אדם, מרגע היוולדו ועד יום מותו. הזכות מוענקת לאדם ללא קשר למוצא, לאום, דת, מין או השקפה. זוהי אחת מזכויות האדם הבסיסיות, המכתיבה כי בכל מקרה בו רשות שלטונית עושה שימוש בכוחה כלפי הפרט, עליה לקיים הליך הוגן שבאמצעותו תתברר ההצדקה לנקיטת אמצעים כנגדו והגבלת זכויותיו. בין היתר, מטרתה של הזכות היא להבטיח שבמסגרת ההליך של העמדה לדין במהלך משפט, מרגע שאדם נחשד בביצוע עבירה ועד תום ההליך המשפטי, הפגיעה בזכויותיו תהיה מוצדקת ומידתית. הזכות להליך הוגן היא אחת מהעקרונות היסודיים שמנחים את הרשות השופטת בפעולתה.
ההיסטוריה של הזכות להליך הוגן
המקורות הראשונים לקיומה של זכות זו פותחו כבר במאה ה-13, בה כתבי הזכויות של המגנה כרטה קבעו כי יש לקבוע עונש הוגן על נאשם, להרשיע על בסיס עדויות ולהעניק משפט צדק. בארצות הברית הזכות להליך הוגן מצויה בתיקון החמישי לחוקת ארצות הברית, שקובע כי. תיקון זה הוא למעשה הסכמה למגילת הזכויות המצויה במגנה כרטה והחלתה על הממשל הפדרלי ואזרחי ארצות הברית. בשנת 1957 זיכה בית המשפט העליון אדם בשם ג'ון ווטקינס מעבירה של ביזוי הקונגרס בהתבסס על התיקון החמישי לחוקה. בעניין זה, נמנעה ממנו הזכות להליך הוגן על פי התיקון החמישי, מאחר שלא היה מודע להשלכות סירובו להשיב על שאלות הקונגרס.
זכות זו אף מעוגנת בהכרזה לכל באי עולם בדבר זכויות אדם, מסמך היסוד של הקהילה הבינלאומית על זכויות האדם והאזרח. ההכרזה אומצה על ידי העצרת הכללית של האו"ם ביום 10 בדצמבר 1948. בין זכויות האדם היסודיות, קובעת ההצהרה כי כולם שווים בפני החוק וכולם זכאים להגנה שווה מפני אפליה. יתרה מכך, הזכות להליך הוגן קובעת כי כל אדם זכאי למשפט הוגן, פומבי ובלתי תלוי של בית דין. בנוסף, מעוגנים בהצהרה זו חזקת החפות מפשע עד אשר הוכחה אשמה ועקרון קיום ההליך לפי דין.
הזכות להליך הוגן במשפט הישראלי
במדינת ישראל, מאז ומתמיד נהנתה הזכות להליך הוגן ממעמד רם, ועם חקיקתם של חוקי היסוד בשנת 1992 הוכרה בידי בית המשפט העליון כזכות חוקתית הנגזרת, לשיטתם של אחדים, מן הזכות לכבוד, ולשיטתם של אחרים מן הזכות לחירות. על הזכות להליך הוגן כזכות חוקתית ניתן ללמוד ממשפטו של עמוס ברנס, בו הוחלט על קיום משפט חוזר בשל חשש לעיוות דין, מטרת ההליך ההוגן היא להוביל לגילוי האמת ללא עיוות דין, אם בדרך של הרשעת החף מפשע ואם בדרך של זיכוי הנאשם. יש לשאוף לכך שהכללים עצמם יתנו לבית המשפט סמכות ושיקול דעת לעשות צדק. לרשויות השלטון כוח רב, ולפעמים הן משתמשות בו תוך כדי פגיעה בזכויות הפרט.
טישה פנישיירו
פטריסיה נונש "טישה" פֶּנִישֵיירוּ (בפורטוגזית: Patrícia Nunes "Ticha" Penicheiro; נולדה ב-18 בספטמבר 1974 בפורטוגל) היא כדורסלנית עבר ששיחקה בליגת ה-WNBA.
הזכות להליך הוגן
עקרון החפות מפשע
במסגרת הזכות להליך הוגן, המשפט הפלילי מחויב בהקפדה על זכויותיהם של החשודים והנאשמים. החוק הפלילי מגן על הציבור כולו מפני פגיעה של יחידים, והמדינה עומדת נגד הפרט, המגן על חירותו. עקרון היסוד הוא שבני אדם נחשבים חפים מפשע כל עוד לא הוכיחה המדינה בבית המשפט את אשמתם מעל לכל ספק סביר, ויש לנהוג בהם בהתאם לכך.
טישה פנישיירו
קריירה
פנישיירו שיחקה במספר קבוצות מקצועניות כשהייתה צעירה, אבל לא בלטה עד ששיחקה בקבוצת הכדורסל של אוניברסיטת אולד דומיניון.
הזכות להליך הוגן
נייטרליות ופומביות הדיון
כל אדם זכאי שעניינו יידון בפני בית משפט מוסמך, בלתי תלוי וחסר פניות. שופט לא ידון בעניין שלגביו יש לו אינטרס אישי או נגיעה אישית, או אם קיים חשש מבוסס לשיפוט לא הוגן בשל העדפה או דעה קדומה. בישראל, לפי סעיף 3 לחוק-יסוד: השפיטה וסעיף 68(א) לחוק בתי המשפט, ברירת המחדל היא כי בית המשפט ינהל את הדיון באופן פומבי ויאפשר למי שחפץ בכך להיחשף לפרטיו ואף להיכנס אל אולם בית המשפט ולצפות בהליך. יודגש כי פומביות הדיון מוגבלת לעיתים על ידי שימוש בדלתיים סגורות, אם תוכן המשפט עוסק בענייני ביטחון המדינה, יחסי אישות, קטינים או חשש לפגיעה בקורבן העבירה או בנאשם עצמו. הגבלה זו מהווה בפני עצמה ביטוי לקיומו של ההליך ההוגן.
טישה פנישיירו
קריירה
בשנת 1998, הצטרפה פנישיירו לקבוצת סקרמנטו מונארכס מה-WNBA, וסיימה במקום השלישי בקרב על תואר "טירונית השנה". שנה לאחר מכן, היא כבר נבחרה לחמישיית העונה הראשונה. בשנת 2001, היא הייתה חלק מחמישיית העונה השנייה של ה-WNBA.
הזכות להליך הוגן
החשיבות הדמוקרטית בזכות להליך הוגן – שמירה על זכויות מיעוט
הזכות להליך משפטי מגנה על אנשים פרטיים מפני כוחו של השלטון. הגנה זו נדרשת במיוחד לחלש בחברה, בני מיעוטים, בעלי מוגבלויות ותושבי חוץ, ועל כן בישראל, נקבע סטנדרט גבוה בהגנה על זכות זו. כך לדוגמה, בישראל, פסל בית הדין הצבאי ראיות כנגד פלסטיני אשר נאשם בסדרת עבירות חמורות כנגד ביטחון המדינה, כיוון שראיות אלו הוצגו באיחור ומבלי לתת לנאשם הזדמנות להתגונן מפניהן במועד הראוי לכך. פסילת ראיות לטובת נאשם היא עמידה איתנה לטובת הזכות להליך הוגן, אף במקרה קיצוני זה.
טישה פנישיירו
קריירה
פנישיירו השתתפה בארבעה משחקי אולסטאר והיא מלכת האסיסטים של הליגה בכל הזמנים (1,707 אסיסטים). בנוסף, מחזיקה פנישיירו בשיא הליגה לאסיסטים במשחק אחד (16 אסיסטים) ובשיא הליגה לחטיפות במשחק אחד (10 חטיפות).
הזכות להליך הוגן
הזכות לייצוג
הזכות לייצוג משפטי היא נגזרת של הזכות להליך הוגן, שהיא כלל בסיסי בחשיבה המשפטית והחברתית. כל אדם שהוא נאשם, עצור או חשוד, זכאי להיות מיוצג על ידי עורך דין בהליך פלילי המתנהל נגדו. בישראל, כדי להבטיח את קיום הזכות, נוסדה הסניגוריה הציבורית שמטרתה ליצור שוויון מסוים בין אזרחי המדינה מבחינת יכולתם לקבל ייצוג משפטי נאות, באופן כזה שמעמד כלכלי לא יהווה חסם משמעותי בדרך אל הצדק (זכות זו מעוגנת בסעיף 18 לחוק הסניגוריה הציבורית).
טישה פנישיירו
קריירה
בשנת 2005 עזרה פנישיירו לסקרמנטו מונארכס לזכות באליפות הליגה בפעם הראשונה בתולדות הקבוצה. אחרי שהקבוצה התפרקה חתמה בלוס אנג'לס ספארקס. בפברואר 2012 חתמה בשיקגו סקיי, אך נפצעה רבות, מה שמנע ממנה משחק לאורך רוב העונה.
בסיום אותה עונה פרשה טישה פנישיירו ממשחק כדורסל מקצועני.
הזכות להליך הוגן
הזכות לייצוג
החוקר והפרופסור להיסטוריה סאטיש צ'נדרה טוען כי הזכות לסיוע משפטי היא הראשונה בהיררכיית הזכויות האוניברסליות, שכן היא שמעניקה את הממד התפעולי ליתר זכויות האדם המוכרות. נראה כי הזכות לשוויון היא קנה המידה לכלל הזכויות והגנה עליה מתחייבת, ללא הבדל הנוגע לדת, מין, גזע ושפה, כך שכאשר מדובר בחוסר יכולת להגן על הזכות לשוויון, הזכות לסיוע משפטי היא המספקת את הכלי או המכשיר להגנתה. השיח בזכויות האדם יהפוך חסר משמעות אם לא תסופק הזכות לסיוע משפטי לכל אדם, כדי לאפשר לו גישה לצדק במקרה של הפרת זכויותיו השונות.
האיסור על סיכון כפול
עיקרון זה עניינו במצב משפטי בו אדם מועמד לדין פעמיים על אותה עבירה, תוך קיום מערך עובדות זהה. במסגרת הזכות להליך הוגן, אין להעמיד אדם למשפט פלילי בגין אותה עבירה יותר מפעם אחת.
פסילת ראיות שהושגו שלא כדין
בישראל, בעניין יששכרוב נ' התובע הצבאי הראשי, נדונה בפני בית המשפט העליון הזכות להליך הוגן בעניין פסילת הודאה שהושגה ללא ידיעת הנאשם, בדבר זכותו להתייעץ עם עורך דין. פסיקה נוספת המחזקת את משמעותה של הזכות להליך הוגן ניתן לראות בעניין מאיר שמש. בעניין זה, נקבע ברוב דעות כי בהיעדר יישום ביטויי הזכות להליך הוגן, בית המשפט יכריע על פסילתה של ראיה, אף אם היא המשמעותית ביותר.
הקשרים נוספים
בעניין רוזנשטיין נקבע כי במקרים של דרישה לקיום דיני הסגרה בין מדינות, יש להבטיח למי שהסגרתו מתבקשת, קיומו של הליך משפטי הוגן במדינה המבקשת. ביטוי פסיקתי נוסף לזכות, ניכר בעניין צמח, בו נקבע כי אין לאפשר מעצר מנהלי ממושך יותר מהמותר בדין האזרחי.
מרסל ברטל
מרסל ברטל (באנגלית: Marcel Barthel; נולד ב-8 ביולי 1990) הידוע יותר בשם הבמה שלו, לודוויג קייזר הוא מתאבק גרמני המופיע בארגון ההיאבקות WWE בתוכנית סמאקדאון. כמו כן, הוא חלק מקבוצת אימפריום אשר כוללת את גונתר. הוא מוכר בעיקר בשל תקופתו בארגונים העצמאיים בגרמניה, שם התחרה תחת שם הבמה אקסל דייטר ג'וניור. מאז שערך את הבכורה שלו במרץ 2008, דייטר התאבק באופן בלעדי במדינת מולדתו, גרמניה, בעיקר בארגון Westside Xtreme Wrestling (wXw), לצד הופעות מזדמנות בארגון הבריטי Progress Wrestling. בארגון wXw הגרמני, דייטר הוא פעמיים אלוף הזוגות ופעם אחת אלוף העולם המאוחד. בשנת 2017, הוא חתם על חוזה ב-WWE.
Westside Xtreme Wrestling (2009–2017, 2018)
דייטר ערך את הופעת הבכורה שלו בארגון הגרמני Westside Xtreme Wrestling (wXw) בינואר 2009 בהפסד לדן מרשל. הקרב הבא של דייטר היה ביולי 2012 ובו הצטוות לשורות דה מאק בניצחונם על וולטר ומייקל איסוטוב. השניים הפכו לזוג קבוע, כשהם כינו את עצמם בשם Hot And Spicy. ב-16 בנובמבר 2013, הם ניצחו את האוטסיידרס (וולטר ורוברט דרייסקר) והפכו לאלופי הזוגות החדשים של wXw. דייטר ודה מאק רשמו שבע הגנות מוצלחות על חגורות האליפות, כשגברו על צמדים כמו The Sumerian Death Squad (טומי אנד ומייקל דאנטה), Forever Hooligans (רוקי רומרו ואלכס קוסלוב) וקאזוקי האשימוטו וריוצ'י קווקאמי. הם הפסידו לבסוף את התואר למאט סטרייקר וטרנט ב-15 במרץ 2014. לעומת זאת, הם השיבו אליהם את תואר זה לילה לאחר מכן בקרב החוזר ביניהם. ב-6 באפריל, דייטר קיבל את ההזדמנות הראשונה שלו על אליפות שוטגאן של wXw, אך בקרב זה הוא הפסיד לאקסל טישר. ב-18 באוקטובר, דייטר ודה מאק הפסידו את חגורות האליפות ל-French Flavour (לוקאס די לאו ופיטר פישר). ב-22 בנובמבר, הוא כשל בניסיונו לזכות באליפות העולם המאוחדת של wXw לאחר שהפסיד לאלוף, וולטר. בפברואר 2015, דייטר השתתף בגביע ארבע המדינות, כשהוא רשם ניצחונות בחצי הגמר על דמיאן אוקונור ובגמר על טימותי טאצ'ר וכתוצאה מכך זכה בגביע. במרץ, דייטר לקח חלק בטורניר ה-16 קרט, כשבחצי הגמר הוא ניצח את זאק סברה ג'וניור, אך בגמר הוא הפסיד לטומי אנד. במרץ 2016, דייטר ודה מאק שבו להתחרות יחדיו כאשר הם השתתפו בטורניר אליפות העולם לשנת 2015, כשהם הגיעו עד לשלב חצי הגמר, שבו הפסידו ל-reDRagon (בובי פיש וקייל אוריילי). במרץ 2016, דייטר השתתף פעם נוספת בטורניר ה-16 קרט, כשבחצי הגמר הוא גבר על דרו גאלוויי, לעומת זאת, בגמר הוא הפסיד לזאק סברה ג'וניור (אותו מתאבק, שהוא הצליח לנצח בשנה הקודמת כדי להעפיל לגמר). ב-2 בספטמבר, דייטר ודה מאק התחרו אחד נגד השני, כשדה מאק יצא עם ידו על העליונה והצליח לשמור על אליפות שוטגאן של wXw. לקראת סוף שנת 2016, דייטר הצטרף לקבוצת רינגקמפף וב-10 בדצמבר, הוא ניצח את מרטי סקורל כדי להפוך לאלוף העולם המאוחד של wXw. דייטר החזיק בתואר זה עד למרץ 2017, כשמי שניצח אותו וזכה בתואר היה יורן סימונס. חודש לאחר מכן, הוא הודיע על כך שהוא עוזב את הארגון על מנת לקבל עוד הזדמנויות בענף מחוץ לגרמניה. ב-30 באפריל, הארגון ערך טור פרידה מדייטר. בקרב האחרון שלו, הוא הצטוות לשורות חברו לקבוצת רינגקמפף, וולטר, בניצחונם בקרב זוגות על דה מאק ויורן סימונס.
Progress Wrestling (2017)
ב-15 בינואר 2017, דייטר ערך את הבכורה שלו בארגון Progress כאשר הוא ייצג את ארגון ההיאבקות הגרמני wXw ואת קבוצת רינגקמפף, לצד וולטר, כשביחד הם ניצחו בקרב זוגות את הלונדון ריוטס (ג'יימס דייוויס ורוב לינץ'). הם חזרו לארגון שבועיים לאחר מכן, כשהפעם הפסידו בקרב זוגות ל-TK קופר וטראוויס בנקס. ב-19 במרץ, הם הפסידו להאחים האנטר (ג'ים ולי האנטר). בקרב היחידים הראשון שלו בארגון, הוא נחל הפסד למארק האסקינס. ב-23 באפריל, דייטר, וולטר וטימותי טאצ'ר איתגרו ללא הצלחה את בריטיש סטרונג סטייל (פיט דאן, טרנט סבן וטיילר בייט) בקרב שלושה נגד שלושה וכשלו בניסיונם להשיג את כל חגורות האליפות של האחרונים.
יחסי הודו–טג'יקיסטן
שיתוף פעולה דו-צדדי
למרות מאמציהם המשותפים, הסחר הדו-צדדי היה נמוך יחסית, בשווי של 42.33 מיליון דולר ב-2016–2017 וגדל מ-12.09 מיליון דולר ב-2005; היצוא של הודו לטג'יקיסטן הוערך ב-6.2 מיליון דולר והיבוא שלו ב-5.89 מיליון דולר. כדי להרחיב את שיתוף הפעולה והמסחר הכלכליים, טג'יקיסטן והודו הקימו ועדה בין-ממשלתית לשיתוף פעולה סחר, כלכלי, מדעי וטכני ועודדו השקעות וסחר בהידרואלקטריות, תחבורה, כרייה, עיבוד מזון, בנייה ותיירות. הודו גם הציעה לתקן ולחדש את תחנת הכוח ההידרואלקטרית Varzob-1. בשנת 2006 ערך נשיא טג'יקיסטן אמומאלי רחמנוב ביקור רשמי בהודו שהביא לחיזוק המאמצים להרחבת הסחר ושיתוף הפעולה בנושאי מלחמה בטרור.
הפריטים העיקריים של היצוא של הודו הם תרופות, תה, קפה, כימיקלים, טקסטיל/ביגוד/ביגוד ומכונות והיבוא העיקרי הוא אלומיניום, כותנה, פירות יבשים, ירקות וכימיקלים אורגניים. הסחר בין המדינות אינו משמעותי במיוחד בגלל חוסר הנגישות של המדינה. נכון לעכשיו כל הסחר בין הודו לטג'יקיסטן נעשה דרך הים מהודו לנמל בנדר עבאס באיראן ולאחר מכן בכביש דרך טורקמניסטן ואוזבקיסטן מה שמייקר להודו את התובלה וגורם להפסדים עצומים שאבדו מהתחבורה.
סיוע ITEC
כמדינה פחות מפותחת, ואחת המדינות העניות בעולם, טג'יקיסטן היא אחת הנהנות הגדולות ביותר של תוכנית שיתוף הפעולה הטכני והכלכלי ההודי (ITEC). עד היום, 381 אנשי טג'יק הוכשרו במסגרת תוכנית ITEC. באופן דומה, 160 סטודנטים קיבלו מלגות ממשלת הודו ללימודים גבוהים. עד כה, 35 צוערים צבאיים טג'יקיים ו-67 קצינים צעירים עברו הכשרה באקדמיה הלאומית להגנה בפונה, באקדמיה הצבאית ההודית בדהראדון ובמוסדות הכשרה אחרים. הקבוצה הראשונה של קצינים טג'יקים שסיימו את לימודיהם ב-NDA וב-IMA חזרה לטג'יקיסטן ביוני 2007 והצטרפו לכוחות ההגנה הטג'יקיים.
קשרים אסטרטגיים וצבאיים
הנוכחות הצבאית של הודו ופעילויותיה היו משמעותיות, החל מהתמיכה הנרחבת של הודו בברית האפגנית הצפונית האנטי-טליבאנית (ANA). בשנת 2002, הודו בנתה בית חולים בבסיס האוויר Farkhor, הממוקם 60 ק"מ מגבול אפגניסטן, לטיפול בלוחמי ANA פצועים; מנהיג ה-ANA אחמד שאה מסעוד הובהל לשם לאחר המתקפה הקטלנית על חייו ב-10 בספטמבר 2001. לאחר שארצות הברית דחתה את הצעתה של טג'יקיסטן להשתמש בבסיס, ממשלת הודו החלה בשיחות על השימוש בבסיס, וראש ממשלת הודו אטאל ביהארי ואג'פאיי חתם על הסכם עם נשיא טג'יקי אמומאלי רחמון ב-14 בנובמבר 2003. הודו החלה לשפץ את הבסיס והציבה בו מטוסים של חיל האוויר ההודי. ההשערה הייתה שהשימוש בבסיס יכלול רכישת נכסי צבא ואנרגיה מהרפובליקות הסובייטיות לשעבר של מרכז אסיה, לאור ההסתמכות העיקרית של הודו על נשק סובייטי/רוסי. הודו גם רואה את הבסיס מספק גישה למשאבי הנפט והאנרגיה של מרכז אסיה. הודו גם הבטיחה לסייע בהגנה של טג'יקיסטן ומספקת אימונים לחיל האוויר של טג'יקיסטן. פקיסטן התנגדה לנוכחות ההודית בפארחור, מאחר שרואה בה איום. בסיס האוויר פארחור החל בפעילות מלאה ב-2006, ומתוכננים להיות מוצבים בו 12 מטוסי קרב ומטוסי אימון מיג-29. הודו היא המדינה הרביעית אחרי ארצות הברית, רוסיה וגרמניה שיש לה בסיס צבאי במרכז אסיה. הודו הקימה בית חולים צבאי בדרום טג'יקיסטן. בית החולים עם קיבולת של 50 מיטות יטפל באנשי צבא וגם באזרחים.
קשרי תרבות
סרטים הינדיים הם הסרטים הזרים הפופולריים ביותר בטג'יקיסטן, וכן קיימות מחלקות אורדו גדולות מאוד באוניברסיטאות במדינה.
לא לחינם הלך זרזיר אצל עורב
"לא לחינם הלך זרזיר אצל עורב, אלא מפני שהוא מינו" הוא פתגם שמקורו בתלמוד, ופשוטו: יצורים (בעלי חיים ואנשים כאחד) שיש ביניהם קרבה ביולוגית או התנהגותית, נוטים לדבוק זה בזה. הביטוי משמש בהשאלה גם לציון נטייתו של פלוני להתחבר עם אנשים מסוגו. המשפט ידוע גם בצורתו הקצרה: "הלך הזרזיר אצל העורב". ביטוי דומה המשמש אף הוא בהשאלה לתיאור רעיון זה הוא: "מצא מין את מינו". בדרך כלל הביטויים האלה משמשים לתיאור קשרים לא רצויים.
המקור
במסכת בבא קמא הגמרא מרחיבה בעיקרון זה בפן ההתנהגותי ועושה שימוש אגדי בדברי רבי אליעזר, כחלק מרצף מקורות למשפט ארמי עממי בעל משמעות דומה: "מטייל ואזיל דיקלא בישא גבי קינא דשרכי" (תרגום חופשי: דקל רע גדל בין אילנות סרק). הגמרא מראה שהרעיון קיים כבר בכתבי הקודש, מציגה את האמור בספר בראשית על נישואי עשו למחלת בת ישמעאל: "וַיֵּלֶךְ עֵשָׂו אֶל יִשְׁמָעֵאל..." ואת האמור בספר שופטים: "וַיִּתְלַקְּטוּ אֶל-יִפְתָּח אֲנָשִׁים רֵיקִים, וַיֵּצְאוּ עִמּוֹ". עליהם מוסיפה הגמרא הרחבה מספר בן סירא (פרק י"ג): "כל עוף למינו ישכון ובני אדם לדומה לו", ומסבירה את הרעיון הכללי בדברי המשנה "כל המחובר לטמא - טמא, כל המחובר לטהור - טהור", ובדברי רבי אליעזר שבברייתא. משמע, עשו התחבר לישמעאל ויפתח התחבר לבני בליעל, משום שהיו דומים זה לזה, כפי שהזרזיר הוא בן מינו של העורב.
במדרש בראשית רבה מועלית סברה שהליכת הזרזיר אל העורב היא למטרת הזדווגות, עקב הדמיון הרב ביניהם.
הזרזיר שמתואר בתלמוד מזוהה על ידי המדענים כזרזיר מצוי, והוא דומה בצבעיו, במבנה גופו ובהתנהגותו לעורב.
נקודת מבט (פילוסופיה)
נקודת מבט היא הסתכלות סובייקטיבית על סיטואציה או רעיון. בפילוסופיה, נקודת מבט היא אמצעי להבעת חשיבות ודעה אישית, כמו למשל בדוגמת המשפט "על פי נקודת המבט האישית שלי". ישנן עדויות לשימוש פיגורטיבי בביטוי הזה בערך מאז שנת 1760. במשמעות הזו, השימוש הוא שם נרדף לאחת מהמשמעויות של המונח פרספקטיבה.
ניתוח
מרגריטה וואזקואז קמפוס ואנטוניו מנואל ליז גוטיירס בעבודתם: "הרעיון של נקודת המבט", נותנים ניתוח מקיף למבנה של המושג. הם מציינים כי למרות היותו של הביטוי קריטי משמעותי בשיח הנפוץ, הרעיון לא מספיק מנותח, למרות קיומן של כמה יצירות חשובות בתחום. הם מזכירים כי פילוסופים יוונים, החל מפרמנידס והרקליטוס, כבר דנו ביחס בין ה"מראה" לבין המציאות, כלומר, איך נקודות המבט שלנו מתחברות עם המציאות. החוקרים הצביעו ספציפית על המאמר של לודוויג ויטגנשטיין: טרקטט לוגי-פילוסופי. הם רואים בתאוריה של ויטגנשטיין ל"תמונות" או "מודלים" (ויטגנשטיין השתמש במילה הגרמנית "בילד", שמשמעותה כפולה: גם "תמונה" וגם "מודל") כהמחשה ליחסים בין נקודות מבט למציאות.
המושג של "נקודת מבט" הוא מאוד רב-תכליתי ומרובה משמעויות. דברים רבים עשויים להישפט מנקודות מבט מסוימות אישיות, מסורתיות או מוסריות (כמו במשפט לדוגמה "היופי הוא בעיני המתבונן"). הידע שלנו על המציאות היא לעיתים קרובות יחסי נקודת מבט מסוימת.
וואזקואז קמפוס וליז גוטיירס הציעו לחקור את הקונספט של נקודת מבט על ידי שימוש בשתי גישות: אחת מבוססת על הרעיון של גישה יחסית, והשנייה על רעיון ה"מיקום" וה"גישה".
גישות יחסיות
את המבנה הפנימי של נקודת מבט ניתן לנתח באופן דומה לקונספט של גישות יחסיות. גישה יחסית היא גישה, כמו למשל מצב נפשי של מישהו כלפי טענה. דוגמאות לגישות כאלו הן למשל "להאמין במשהו", לחשוק במשהו", לנחש משהו", "לזכור משהו" ועוד. וואזקואז קמפוס וליז גוטיירס הציעו שנקודת מבט יכולה להיות מנותחת כמערכת מובנית של גישות יחסיות. המחברים כיוונו לחיבור מאת כריסטופר פיקוק בשם: "רגש ותוכן".
במסגרת גישה זו אדם יכול לבצע סיווגים אונטולוגיים של הבחנות שונות, כמו למשל נקודת מבט יחידנית לעומת נקודת מבט קולקטיבית, נקודת מבטח אישית לעומת לא-אישית, נקודת מבט לא-קונספטואלית לעומת נקודת מבט רעיונית, ועוד.
מיקום וגישה
בעוד שמטרת תאוריית הגישות היחסיות היא בעיקר לנתח נקודות מבט בצורה פנימית, "מיקום/גישה" מנתחת נקודות מבט בצורה חיצונית, על ידי הגדרת התפקיד שלהם. המונח "גישה" מתייחס להצהרה של ליז גוטיירז שלפיה: "נקודות מבט, או פרספקטיבות, הן תמד דרכים להוות גישה אל העולם ואל עצמנו", והמונח "מקום" הוא בהתייחסות לציטוט של ג'ון מולין שלפיו נקודות מבט הן: "דרכים להצגת דברים ואירועים ממיקום ספציפי". מולין דוחה את הרעיון לפיו נקודות המבט ניתנות לצמצום עד לכדי חוקים שמבוססים על תאוריות, פתגמים או דוגמאות. מולין מתייחס לרעיון של "מיקום" בשתי דרכים: באופן ישיר, כנקודת תצפית, ובאופן רחב יותר, כדרך בה נקודת תצפית נתונה מספקת פרספקטיבה, כלומר: משפיעה על התפיסה.
גישה זו עשויה להתייחס גם לעניינינים אפיסטמולוגיים, כגון יחסיות, קיום מוחלט של נקודת מבט, תאימות של נקודות מבט (כולל חוסר הסכמה כללי), אפשרות של נקודת מבט ללא נושא, וכו'.
פאזין
פאזין (בקרואטית: Pazin; באיטלקית: Pisino; בגרמנית: Mitterburg) היא עיירה באיסטריה שבקרואטיה. אוכלוסייתה מונה 4,986 נפש וסך כל האוכלוסייה בתחום השיפוט של המועצה: 9,227 (נכון ל-2001).
בשל מיקומה במרכז הגאוגרפי של המחוז, וייתכן שגם כדי להאיץ את פיתוח החלק הפנימי של חצי-האי, הפכה פאזין למרכז המנהלתי של מחוז איסטריה.
ולטר פון ברוקדורף-אהלפלדט
גנרל ולטר פון ברוקדורף-אהלפלדט (בגרמנית: Walter von Brockdorff-Ahlefeldt; 13 ביולי 1887 – 9 במאי 1943) היה מפקד בכיר בוורמאכט שפיקד על כוחות במלחמת העולם השנייה.
פאזין
המערה של פאזין (בקרואטית: Pazinska jama) נמצאת מתחת למבצר ונחקרה בחלקה על ידי מארטל ב-1986. אל המערה נשפך נחל מקומי ש"נעלם" לתוכה והם מהווים דוגמה טובה ל הידרוגרפיה וגאומורפולוגיה קרסטיות באיסטריה. המבצר והתהום היוו את מקור ההשראה של ז'ול ורן לספרו נקמת המורד (1885). תושבי פאזין חוגגים בכל שנה במשך שבוע את ימי ז'ול ורן, לזכר הסופר שהפך את העיירה למפורסמת בזכות ספרו זה.
ולטר פון ברוקדורף-אהלפלדט
קריירה מוקדמת
פון ברוקדורף-אהלפלדט נולד ב-13 ביולי 1887 בפרלברג, שהשתייכה לאימפריה הגרמנית. בשנת 1907 התגייס לצבא הגרמני הקיסרי, והצטרף לגדוד היגר ה-3 (שלזוויג-הולשטיין), עמו לחם במלחמת העולם הראשונה. ב-18 בנובמבר 1914 הועלה לדרגת אובר לויטננט, ובשנת 1916 נפצע קשה כמפקד פלוגה בקרב ורדן. ב-18 באפריל 1916 הועלה לדרגת האופטמן, ולאחר החלמתו מונה לקצין מטה בקורפוס ה-4. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.
לאחר המלחמה הצטרף פון ברוקדורף-אהלפלדט לפרייקור, ולאחר מכן הצטרף לרייכסווהר, ומילא בו תפקידי פיקוד ומטה. ב-1 באפריל 1927 הועלה לדרגת מיור, וב-1 במרץ 1930 מונה לקצין מטה בפיקוד הרגלים ה-2. ב-1 באוקטובר 1931 הועלה לדרגת אוברסט לויטננט, וב-1 בפברואר 1932 מונה למפקד רגימנט הרגלים ה-1. ב-1 במרץ 1934 מונה למפקד רגימנט הרגלים ה-8 (הפרוסי), וב-1 באפריל 1934 הועלה לדרגת אוברסט. ב-1 באפריל 1937 הועלה לדרגת גנרל מיור, ב-1 במרץ 1938 מונה למפקד הדיוויזיה ה-23, וב-1 במרץ 1939 הועלה לדרגת גנרל לויטננט.